dwar il-proposta għal direttiva tal-Kunsill li temenda d-Direttiva 2006/112/KE dwar is-sistema komuni ta' taxxa fuq il-valur miżjud, fir-rigward tat-trattament tas-servizzi finanzjarji u ta' l-assigurazzjoni

Kumitat għall-Affarijiet Ekonomiċi u Monetarji

Tifsira tas-simboli użati

* Proċedura ta' konsultazzjoni

maġġoranza tal-voti mitfugħa

**I Proċedura ta' koperazzjoni (l-ewwel qari)

maġġoranza tal-voti mitfugħa

**II Proċedura ta' koperazzjoni (it-tieni qari)

maġġoranza tal-voti mitfugħa, sabiex tiġi approvata l-pożizzjoni komuni

maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens

maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari)

maġġoranza tal-voti mitfugħa

***II Proċedura ta' kodeċiżjoni (it-tieni qari)

***III Proċedura ta' kodeċiżjoni (it-tielet qari)

maġġoranza tal-voti mitfugħa, sabiex jiġi approvat it-test konġunt

(It-tip ta' proċedura jiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija u korsiva.

Fil-każ ta' atti li jemendaw, il-partijiet li jittieħdu kif inhuma minn dispożizzjoni eżistenti li l-Parlament jixtieq jemenda, imma li l-Kummissjoni ma tkunx emendat, huma indikati b'tipa qawwija .

It-tħassir eventwali li jikkonċerna dawn il-partijiet jiġi indikat kif ġej: […].

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW Error!

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW

(Proċedura ta' konsultazzjoni)

Il-Parlament Ewropew ,

– wara li kkunsidra l-proposta tal-Kummissjoni lill-Kunsill ( COM(2007)0747 ),

– wara li kkunsidra l-Artikolu 93 tat-Trattat KE, skond liema artikolu ġie kkonsultat mill-Kunsill ( C6-0473/2007 ),

– wara li kkunsidra l-Artikolu 51 tar-Regoli ta' Proċedura tiegħu,

– wara li kkunsidra r-rapport tal-Kumitat għall-Affarijiet Ekonomiċi u Monetarji ( A6‐0344/2008 ),

Japprova l-proposta tal-Kummissjoni kif emendata;

Jistieden lill-Kummissjoni sabiex konsegwentement tbiddel il-proposta tagħha, skond l-Artikolu 250(2) tat-Trattat KE;

Jistieden lill-Kunsill biex jinfurmah jekk ikollu l-ħsieb jitbiegħed mit-test approvat mill-Parlament;

Jitlob lill-Kunsill biex jerġa' jikkonsultah jekk ikollu l-ħsieb li jemenda l-proposta tal-Kummissjoni b'mod sustanzjali;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni.

Proposta għal direttiva – att li jemenda

Test propost mill-Kummissjoni

(1) L-industrija tas-servizzi finanzjarji tagħti kontribut importanti għat-tkabbir, il-kompetittività u l-ħolqien ta' l-impjiegi, imma tista' taqdi l-irwol tagħha biss f'kundizzjonijiet newtrali tal-kompetizzjoni fis-suq intern.

Huwa meħtieġ li jiġi pprovdut qafas li jipprovdi ċertezza legali fir-rigward tat-trattament tat-taxxa tal-valur miżjud (VAT) fuq il-prodotti finanzjarji u l-kummerċjalizzazzjoni u l-ġestjoni tagħhom.

Huwa meħtieġ li jiġi pprovdut qafas li jipprovdi ċerti kundizzjonijiet newtrali fir-rigward tat-trattament tat-taxxa tal-valur miżjud (VAT) fuq il-prodotti finanzjarji kif ukoll il-kummerċjalizzazzjoni u l-ġestjoni tagħhom.

Ġustifikazzjoni

Iċ-ċertezza legali hija ttrattata fil-Premessa 2.

Il-Premessa 1 hija dwar il-prinċipju tan-newtralità u toħloq l-istess kundizzjonijiet għal kulħadd fis-suq intern.

Test propost mill-Kummissjoni

(2) Ir-regoli eżistenti dwar l-eżenzjonijiet tal-VAT fuq is-servizzi finanzjarji u ta' l-assigurazzjoni stabbiliti fid-Direttiva tal-Kunsill 2006/112/KE tat-28 ta' Novembru 2006 dwar sistema komuni ta' taxxa fuq il-valur miżjud huma skaduti u wasslu għal interpretazzjoni u applikazzjoni diskrepanti.

Il-kumplessità tar-regoli u l-varjazzjonijiet fil- pattiċi amministrattivi toħloq inċertezza legali għall-operaturi ekonomiċi u l-awtoritajiet tat-taxxa.

Din l-inċertezza wasslet għal tilwim konsiderevoli u żiedet il-piż amminstrattiv.

Għalhekk huwa neċessarju li jiġi ċċarat liema servizzi finanzjarji u ta' l-assigurazzjoni huma eżenti u b'hekk tinħoloq aktar ċertezza legali u jitnaqqas il-piż amministrattiv għall-operaturi u l-awtoritajiet.

Il-kumplessità tar-regoli u l-varjazzjonijiet fil- prattiki amministrattivi toħloq inċertezza legali għall-operaturi ekonomiċi u l-awtoritajiet tat-taxxa u tonqos milli tiżgura l-istess kundizzjonijiet għal kulħadd fl-UE .

Għalhekk huwa neċessarju li jiġi ċċarat liema servizzi finanzjarji u ta' l-assigurazzjoni huma eżenti u b'hekk tinħoloq ċertezza legali akbar u l-istess kundizzjonijiet għal kulħadd fl-UE u jitnaqqas il-piż amministrattiv għall-operaturi u l-awtoritajiet.

Ġustifikazzjoni

Huwa importanti li jkun enfasizzat il-għan li jkun hemm l-istess kundizzjonijiet għal kulħadd fl-Unjoni Ewropea bejn l-operaturi ekonomiċi u l-Istati Membri.

Test propost mill-Kummissjoni

(5) Servizzi finanzjarji u ta' l-assigurazzjoni jeħtieġu forom simili ta' intermedjazzjoni.

Għalhekk huwa meħtieġ li l-intermedjazzjoni fl-assigurazzjoni u l-intermedjazzjoni fis-servizzi finanzjarji jiġu ttrattati bl-istess mod.

Għalhekk huwa xieraq li l-intermedjazzjoni fl-assigurazzjoni u l-intermedjazzjoni fis-servizzi finanzjarji jiġu ttrattati bl-istess mod, inkluża l-intermedjazzjoni permezz ta' intermedjarju li ma jkollux la rabta kuntrattwali u lanqas kuntatt dirett ma' kwalunkwe parti fi tranżazzjoni ta' l-assigurazzjoni jew fi tranżazzjoni finanzjarja li jkun ikkontribwixxa għall-konklużjoni tagħha l-intermedjarju.

F'każijiet bħal dawn l-eżenzjoni tat-taxxa għandha tkopri b'mod uniformi l-attivitajiet kollha li huma tipiċi għal intermedjarju tas-servizzi ta' assigurazzjoni u finanzjarji, inklużi l-attivitajiet kollha li jkunu preparatorji u sussegwenti għall-konklużjoni ta' kuntratt.

Ġustifikazzjoni

Tiċċara l-punt li eżenzjoni fil-każ ta' medjazzjoni m'għandux ikun ristrett b'paragun mal-pożizzjoni legali kurrenti.

F'każijiet bħal dawn l-azzjoni vis-à-vis il-partijiet kuntrattwali individwali m'hijiex assolutament meħtieġa.

Il-kjarifika tal-formulazzjoni tal-kliem iġġibha wkoll f'konformità ma' l-Artikolu 2(1) tad-Direttiva 2002/92/KE dwar il-medjazzjoni ta' l-assigurazzjoni, li hija bbażata b'mod simili fuq definizzjoni wiesgħa tal-medjazzjoni.

Proposta għal direttiva – att li jemenda

Premessa 5 a (ġdida)

Test propost mill-Kummissjoni

(5a) Huwa xieraq li attivitajiet li jikkostitwixxu l-ġestjoni ta' fondi ta' investiment ikomplu jidħlu fl-ħdan l-eżenzjoni jekk ikunu mwettqa minn operaturi ekonomiċi li jkunu parti terza.

Ġustifikazzjoni

Dan l-aspett huwa indirizzat fl-Artikolu 135 (1a), imma l-eżenzjoni tas-servizzi ta' l-immaniġġjar tal-fondi li huma mwettqa minn parti terza m'hijiex indirizzata b'mod espliċitu.

Il-premessa l-ġdida tneħħi għal kollox id-dubji rigward l-applikabilità ta' l-eżenzjoni tal-partijiet terzi għas-servizzi ta' ġestjoni ta' fondi.

Test propost mill-Kummissjoni

(7) Fornituri tas-servizzi finanzjarji u ta' l-assigurazzjoni huma dejjem aktar kapaċi jallokaw l-input tal-VAT fuq spejjeż li għamlu fuq il-bejgħ li għandu jiġi ntaxxat.

Fejn is-servizzi li jfornu huma bbażati fuq tariffi, huma jistgħu faċilment jistabbilixxu l-ammont taxxabbli għal dawn is-servizzi.

Għalhekk jixraq li tiġi estiża l-possibbiltà ta' l-għażla tat-tassazzjoni għal tali operaturi.

Għalhekk jixraq li tiġi estiża l-possibbiltà ta' l-għażla tat-tassazzjoni għal tali operaturi, filwaqt li jiġi evitat kull tħassib dwar tassazzjoni doppja li jista' jinħoloq billi tassazzjoni bħal din tkun ikkoordinata ma' taxxi nazzjonali fuq l-assigurazzjoni u s-servizzi finanzjarji.

Ġustifikazzjoni

Għalkemm idealment l-għażla tal-VAT li tkun imposta taxxa u taxxi bbażati fuq livell nazzjonali fuq is-servizzi ta' l-assigurazzjoni u finanzjarji għandhom ikunu miġbura f' Direttiva tal-VAT, tkun ħaġa ambizzjuża li jiġi indirizzat fil-livell Ewropew suġġett li jirrigwarda s-sovranità tat-taxxa ta' l-Istati Membri u li ma jaqax direttament fl-ambitu tal-VAT.

Madankollu, referenza bħal din fil-Preambolu tad-Direttiva tal-VAT hija fundamentali u utli ħafna mhux biss biex tiġi indirizzata s-sistema definittiva tal-VAT u biex jitnieda ċertu livell ta' armonizzazzjoni fuq l-għażla tal-VAT li tkun imposta taxxa, imma wkoll biex dan is-suġġett jiddaħħal fl-aġenda ta' l-ECOFIN.

Premessa 8a (ġdida)

Test propost mill-Kummissjoni

(8a) Fl-adozzjoni ta' miżuri skond id-Direttiva 2006/112/KE li tirregola d-dritt għall-alternattiva għat-tassazzjoni, il-Kunsill għandu jiżgura l-applikazzjoni uniformi ta' dan it-tip ta' regoli fis-suq intern.

Fl-istennija ta' l-adozzjoni ta' dawn ir-regoli mill-Kunsill, l-Istati Membri għandhom ikunu jistgħu jistabbilixxu r-regoli dettaljati li jirregolaw l-eżerċizzju ta' l-għażla.

L-Istati Membri għandhom jinnotifikaw il-Kummissjoni bl-abbozz tal-miżuri dwar dan sitt xhur qabel l-adozzjoni tagħhom.

Matul dan il-perjodu, il-Kummissjoni għandha tivvaluta l-abbozz tal-miżuri u għandha tressaq rakkomandazzjoni.

Ġustifikazzjoni

Minħabba l-interpretazzjoni wiesgħa tat-test fl-Artikolu 137a, huwa xieraq li tiddaħħal premessa li tiżgura li l-Kunsill jadotta Artikolu uniformi li jipprevjeni l-frammentazzjoni tas-suq.

Direttiva 2006/112/KE

Test propost mill-Kummissjoni

(a) assigurazzjoni u rijassigurazzjoni ;

(a) l- assigurazzjoni, inkluża r-riassigurazzjoni ;

Ġustifikazzjoni

Ir-referenza għall-inklużjoni tar-'riassigurazzjoni' fl-iskop tal-latus sensus tad-dispożizzjoni ta' l-eżenzjoni ta' l-'assigurazzjoni', tippermetti li d-dispożizzjonijiet marbuta mar-riassigurazzjoni jkunu indirizzati b'mod sistematiku fil-proposti leġiżlattivi kollha billi sempliċement issir referenza għall-'assikurazzjoni', u b'hekk jinżamm l-approċċ li diġa' huwa adottat mill-proposti.

Proposta għal direttiva – att li jemenda

Direttiva 2006/112/KE

Test propost mill-Kummissjoni

(d) skambju tal-valuta u proviżjon ta' kontanti;

(d) skambju tal-valuta , provvista ta' kontanti u tranżazzjonijiet b'talbiet għal kontanti;

Ġustifikazzjoni

It-tneħħija ta' din id-dispożizzjoni ta' l-eżenzjoni tat-taxxa twassal biex issir rekwiżita taxxa fuq il-bejgħ gross kollu tal-bejgħ tat-talbiet, b'konsegwenzi serji b'mod partikulari għas-suq tas-sigurtajiet fil-Ġermanja.

Għax bejgħ bħal dan li jsir mill-kreditur lill-kumpanija li jkollha għan speċjali, imbagħad tiġi suġġetta għat-taxxa fuq il-bejgħ gross, li bħala riżultat tagħha l-ġbir u l-amministrazzjoni ta' l-ammonti riċevibbli mill-kreditur ikunu taxxabbli wkoll bħala servizz anċillari għall-bejgħa.

Direttiva 2006/112/KE

Test propost mill-Kummissjoni

(e) forniment ta' sigurtajiet;

(e) tranżazzjonijiet relatati mal-kummerċ f'sigurtajiet b' sigurtajiet;

Ġustifikazzjoni

Formulazzjoni aħjar tal-kliem, peress li s-sigurtajiet għandhom ikunu ddefiniti bħala servizzi oħra u mhux bħala provvisti.

Direttiva 2006/112/KE

Artikolu 135 – paragrafu 1 – punt g a (ġdid)

Test propost mill-Kummissjoni

(ga) derivati ta' kull tip;

Ġustifikazzjoni

Id-derivati għandhom ikunu eżenti mit-taxxa fuq il-bejgħ gross, huma x'inhuma l-assi fundamentali.

L-obbligazzjoni tat-taxxa fuq il-bejgħ gross tista' tinħoloq biss jekk il-prestazzjoni ta' tranżazzjoni tkun twassal għal bejgħa taxxabbli.

Direttiva 2006/112/KE

Test propost mill-Kummissjoni

L-eżenzjoni prevista fil- punti (a) sa (e) tal-paragrafu 1 għandha tapplika għall-provvista ta' kwalunkwe element inkluż f'servizz ta' l-assigurazzjoni jew finanzjarju, li jikkostitwixxi oġġett distint u għandu l-karattru speċifiku u essenzjali tas-servizz eżentat ikkonċernat.

L-eżenzjoni prevista fil- punti (a) sa (f) tal-paragrafu 1 għandha tapplika għall-provvista ta' kwalunkwe element inkluż f'servizz ta' l-assigurazzjoni jew finanzjarju, li jikkostitwixxi oġġett distint u għandu l-karattru speċifiku u essenzjali tas-servizz eżentat ikkonċernat.

Direttiva 2006/112/KE

Test propost mill-Kummissjoni

(1) "assigurazzjoni u rijassigurazzjoni " tfisser impenn li bih persuna tkun obbligata , bi ħlas, li tipprovdi lil persuna oħra , fl-avveniment li jimmaterjalizza riskju, b'indennizz jew benefiċċju kif determinat mill-impenn;

(1) 'assigurazzjoni' tfisser impenn li bih persuna waħda jew aktar ikunu obbligati , bi ħlas, li jipprovdu lil persuna oħra jew aktar , fil-każ li jimmaterjalizza riskju, indennizz jew benefiċċju kif determinat mill-impenn;

Ġustifikazzjoni

Id-definizzjoni ta' tranżazzjonijiet eżenti għandha tagħmel provvediment b'mod espliċitu kemm għall-koassigurazzjoni jew il-ġabra flimkien tar-riskju u kemm għall-assigurazzjoni ta' gruppi, peress li dawn it-tipi ta' politiki huma kollha utilizzati b'mod ġenerali mis-settur ta' l-assigurazzjoni bl-għan li jkunu koperti kategoriji partikulari ta' riskji.

Direttiva 2006/112/KE

Artikolu 135a – punt 8 – parti introduttorja

Test propost mill-Kummissjoni

(8) " forniment ta' sigurtajiet" tfisser il- forniment ta' strumenti negozjabbli apparti strument li jistabbilitxxi titolu fuq l-oġġetti jew fuq drittijiet imsemmija fl-Artikolu 15(2), li jirrappreżenta l-valur finanzjarju u jirrifletti kwalunkwe wieħed jew aktar minn dan li ġej:

(8) ' tranżazzjonijiet relatati mal-kummerċ f' sigurtajiet' tfisser il-bejgħ ta' strumenti negozjabbli apparti strument li jistabbilixxi titolu fuq l-oġġetti jew fuq drittijiet imsemmija fl-Artikolu 15(2), li jirrappreżenta l-valur finanzjarju u jirrifletti kwalunkwe wieħed jew aktar minn dan li ġej:

Ġustifikazzjoni

Proposta għal direttiva – att li jemenda

Direttiva 2006/112/KE

Test propost mill-Kummissjoni

(c) unità tas-sjieda f'impriżi ta' investiment kollettiv fis-siġurtajiet imsemmija fil-punti (a) jew (b), fi strumenti finanzjarji oħra eżentati msemmija fil-punti (a) sa (d) ta' l-Artikolu 135(1) jew f'impriżi oħra ta' investiment kollettiv;

(c) unità tas-sjieda f'fondi ta' investiment, kif definiti fil-punt 10, jew f'impriżi jew aġenziji oħra għal investiment kollettiv;

Ġustifikazzjoni

L-emenda twessa' d-definizzjoni ta' 'fondi ta' investiment'.

Il-bidla fil-punt (c) tfisser li l-investiment f'unitajiet ta' fondi (kemm jekk il-fondi kkonċernati huma sigurtajiet, proprjetà ta' beni immobbli, jew fondi ta' pensjoni) se jkompli jibbenefika mill-arranġamenti ta' l-eżenzjoni li jkunu fis-seħħ.

Direttiva 2006/112/KE

Artikolu 135a – punt 8 – punt c a (ġdid)

Test propost mill-Kummissjoni

(ca) titolu fuq derivati finanzjarji, ta' kreditu, u ta' prodotti, u l-għażliet relatati;

Ġustifikazzjoni

Il-punt (ca) t'hawn fuq iddaħħal sabiex ikunu inklużi tranżazzjonijiet fi strumenti ta' derivati u l-għażliet relatati fost is-servizzi finanzjarji eżenti.

Id-definizzjoni tiġbor fiha d-derivati kollha li huma impaċati bi ħlas fi flus kontanti, tkun xi tkun in-natura ta' l-attiv li jkunu msejsa fuqu (prodotti u/jew strumenti finanzjarji).

Direttiva 2006/112/KE

Test propost mill-Kummissjoni

(9) "intermedjazzjoni fi tranżazzjonijiet finanzjarji u ta' l-assigurazzjoni" tfisser il-forniment ta' servizzi mogħtija lil u mħallsa minn parti kontraenti bħala att distint ta' medjazzjoni fir-rigward tat-tranżazzjonijiet finanzjarji jew ta' l-assigurazzjoni msemmija fil-punti (a) sa (e) ta' l-Artikolu 135(1), minn parti terza intermedja ;

(9) "intermedjazzjoni fi tranżazzjonijiet finanzjarji u ta' l-assigurazzjoni" tfisser il-forniment dirett jew indirett ta' servizzi mogħtija bħala att distint ta' medjazzjoni fir-rigward tat-tranżazzjonijiet finanzjarji jew ta' l-assigurazzjoni msemmija fil-punti (a) sa (e) ta' l-Artikolu 135(1), minn partijiet terzi intermedjarji, sakemm l-ebda intermedjarju ma jkun xi kontraparti f'dawk it-tranżazzjonijiet ta' l-assigurazzjoni jew finanzjarji ;

Direttiva 2006/112/KE

Test propost mill-Kummissjoni

(10) 'fondi ta' investiment' tfisser impriżi ta' investiment kollettiv fl-istrumenti finanzjarji eżentati msemmija fil-punti (a) sa (e) tal-Artikolu 135(1) u fis-settur tan-negozju tal-proprjetà ;

(10) 'fondi ta' investiment' tfisser mezzi ta' investiment kostitwiti b'mod speċjali, maħluqa bil-għan waħdieni li jinġabar l-attiv mill-investituri u li dak l-attiv ikun investit f'ġabra diversifikata ta' attivi inklużi fondi ta' pensjonijiet u mezzi użati biex ikunu implimentati u mwettqa skemi kollettivi ta' pensjonijiet;

Ġustifikazzjoni

Il-proposta ġġiegħel lill-maniġers tal-fondi ta' investiment biex jivverifikaw l-istatus tal-VAT tal-attiv li fih jinvestu l-attiv tal-investituri tagħhom.

Din id-definizzjoni hija wisq restrittiva fir-rigward tad-definizzjoni komunement rikonoxxuta fl-industrija.

L-emenda tipproponi li tuża d-definizzjoni ta' fondi ta' investiment mill-White Paper tal-Kummissjoni dwar it-tisħiħ tal-qafas tas-suq waħdieni għall-fondi ta' investiment ( COM(2006)0686 ).

Meta l-fondi ta' pensjoni u tal-mezzi utilizzati biex ikunu implimentati u mwettqa l-iskemi ta' pensjoni kollettivi qed ikunu inklużi fid-definizzjoni, jinħoloq ambjent ta' kundizzjonijiet l-istess għal kulħadd u t-tgħawwiġ jitneħħa għal kollox.

Proposta għal direttiva – att li jemenda

Direttiva 2006/112/KE

Test propost mill-Kummissjoni

(11) 'ġestjoni ta' fondi ta' investiment' tfisser attivitajiet immirati għat-twettiq tal-miri tal-investiment tal-fondi ta' investiment ikkonċernati.

(11) 'ġestjoni ta' fondi ta' investiment' tfisser attivitajiet immirati għat-twettiq tal-objettivi ta' investiment tal-fond ta' investiment ikkonċernat u għandha tinkludi għall-anqas il-ġestjoni strateġika u tattika tal-ass u l-allokazzjoni tal-attiv, inklużi s-servizzi ta' konsulenza kif ukoll il-ġestjoni tal-valuta u tar-riskju.

Ġustifikazzjoni

'Ta' konsulenza' jew 'servizzi ta' konsulenza' għandhom jiddaħħlu sabiex ikunu inklużi s-servizzi pprovduti minn konsulent ta' parti terza li jkun jieħu deċiżjonijiet ta' investiment fuq il-bażi ta' kunsiderazzjoni totali tar-regoli regolatorji kif ukoll tar-regoli tal-fondi u li jkun jagħti pariri lill-maniġer tal-fond skont din il-kunsiderazzjoni.

Raġuni oħra għala għandu jkun eżentat dan it-tip ta' parir dwar l-investiment vis-à-vis il-maniġer tal-fond hija li l-ispiża relevanti tal-VAT tista' inkella eventwalment tintalab li titħallas mill-investitur.

Direttiva 2006/112/KE

Test propost mill-Kummissjoni

(3) Fl-Artikolu 137(1), jitħassar il-punt (a).

imħassar

Ġustifikazzjoni

L-istess ġustifikazzjoni għall-Emendi 3 u 4.

Ladarba d-dritt tal-ġħażla tat-tassazzjoni jeżisti fir-rigward tat-tranżazzjonijiet B2B, it-tranżazzjonijiet B2C għandhom ikomplu jkunu suġġetti għall-artikolu preżenti.

Direttiva 2006/112/KE

Test propost mill-Kummissjoni

Mill-1 ta' Jannar 2012, l-Istati Membri għandhom jippermettu persuni taxxabbli d-dritt tal-alternattiva tat-tassazzjoni fir-rigward tas-servizzi msemmija fil-punti (a) sa (g) tal-Artikolu 135(1).

Mill-1 ta' Jannar 2012, l-Istati Membri għandhom jippermettu li persuni taxxabbli, skont kull każ individwali, ikollhom id-dritt ta' alternattiva tat-tassazzjoni fir-rigward ta' wieħed mis-servizzi msemmija fil- punti (a) sa (ga) tal-Artikolu 135(1), meta dak is-servizz huwa pprovdut lil persuna oħra stabbilita fl-istess pajjiż jew x'imkien ieħor fil-Komunità.

Direttiva 2006/112/KE

Artikolu 137a – paragrafu 1 a (ġdid)

Test propost mill-Kummissjoni

Il-Kummissjoni għandha tirrapporta lill-Parlament Ewropew u lill-Kunsill dwar l-operazzjoni tal-għażla t-tajba skont il-paragrafu 1 sa …*.

Jekk ikun xieraq, il-Kummissjoni għandha tippreżenta proposta leġiżlattiva rigward regoli ddettaljati li jirregolaw l-eżerċizzju ta' dak id-dritt tal-għażla u kwalunkwe emenda oħra tad-Direttiva …/…/KE f'dan ir-rigward.

*Tliet snin wara d-dħul fis-seħħ tad-Direttiva …/…/KE.

Ġustifikazzjoni

Infurzar aħjar tal-leġiżlazzjoni u rwol konsultattiv għall-Parlament Ewropew.

Direttiva 2006/112/KE

Test propost mill-Kummissjoni

Il-Kunsill għandu jadotta l-miżuri meħtieġa għall-implimentazzjoni tal-paragrafu 1 skont il-proċedura prevista fl-Artikolu 397.

Sakemm il-Kunsill ma jkunx adotta dawn il-miżuri, l-Istati Membri jistgħu jistabbilixxu r-regoli dettaljati li jirregolaw l-eżerċizzju ta' għażla skont il-paragrafu 1.

Sakemm il-Kunsill ma jkunx adotta dawn il-miżuri, l-Istati Membri jistgħu jżommu kif inhuma r-regoli dettaljati eżistenti li jirregolaw l-eżerċizzju tal-għażla skont il-paragrafu 1.

Proposta għal direttiva – att li jemenda

Direttiva 2006/112/KE

Test propost mill-Kummissjoni

(1) il-grupp innifsu u l-membri kollha tiegħu jkunu stabbiliti jew residenti tal-Komunità;

(1) il-grupp innifsu jkun stabbilit fil-Komunità;

Ġustifikazzjoni

Sabiex ikun żgurat li r-regoli tal-qsim tal-ispejjeż verament iġibu l-progress fis-suq waħdieni kif inhu ttamat, hemm żewg aspetti regolatorji li jeħtieġ li jinbidlu.

1: Għandu jkun possibbli għal impriżi li m'humiex residenti fl-UE li jsiru membri ta' grupp bħal dan, u 2: dawn il-gruppi għandhom ikunu jistgħu jipprovdu servizzi lil partijiet terzi skont prinċipji ġenerali tat-taxxa fuq il-bejgħ gross mingħajr ma din il-ħaġa tkun taffettwa l-prinċipju tal-eżenzjoni tat-taxxa tagħhom.

Direttiva 2006/112/KE

Test propost mill-Kummissjoni

(3) il-membri tal-grupp jkunu qed ifornu servizzi li jkunu eżenti skont l- Artikolu 135(1)(a) sa (g) jew servizzi oħra u li fir-rigward tagħhom ma jkunu persuni taxxabbli.

(3) il-membri tal-grupp ikunu qed ifornu servizzi li jkunu eżenti skont l- Artikolu 135(1)(a) sa (ga) jew servizzi oħra u li fir-rigward tagħhom ma jkunu x persuni taxxabbli.

Direttiva 2006/112/KE

Test propost mill-Kummissjoni

(4) is-servizzi jkunu fornuti mill-grupp biss lill-membri tiegħu u jkunu neċessarji biex jippermettu lill-membri biex ifornu servizzi li jkunu eżenti skont l- Artikolu 135(1)(a) sa (g);

(4) is-servizzi li jkunu fornuti mill-grupp ikunu neċessarji biex jippermettu lill-membri li jfornu servizzi li jkunu eżenti skont l- Artikolu 135(1)(a) sa (ga);

Ġustifikazzjoni

Direttiva 2006/112/KE

Test propost mill-Kummissjoni

(5) il-grupp jitlob lill-membri tiegħu r- rimbors eżatt biss tas-sehem tagħhom mill-ispejjeż konġunti, eskluż kwalunkwe aġġustament tat-trasferiment tal-prezzijiet imwettaq għall-finijiet ta' taxxa diretta."

(5) il-grupp jitlob mill-membri tiegħu r- rimborż eżatt biss tas-sehem tagħhom mill-ispejjeż konġunti ; aġġustamenti tat-trasferiment tal-prezzijiet imwettqa għall-finijiet ta' taxxa diretta m'għandhomx jaffettwaw l-eżenzjoni tal-grupp mit-taxxa fuq il-bejgħ gross .

Ġustifikazzjoni

Artikolu 1 – paragrafu 4 a (ġdid)

Direttiva 2006/112/KE

Test propost mill-Kummissjoni

(4a) Fl-Artikolu 169, il-punt (c) jinbidel b'dan li ġej:

'(c) tranżazzjonijiet li huma eżenti skont il-punti (a) sa (ga) tal-Artikolu 135(1), fejn il-klijent huwa stabbilit barra mill-Komunità jew fejn dawk it-tranżazzjonijiet ikollhom x'jaqsmu b'mod dirett ma' oġġetti li jkunu se jiġu esportati barra mill-Komunità.'

Ġustifikazzjoni

Sabiex ikun żgurat li jkun hemm l-istess kundizzjonijiet għal kulħadd bejn is-settur tal-industrija bankarja, dik tal-assikurazzjoni u dik tal-fondi, is-servizzi ta' ġestjoni ta' fondi ta' investiment ipprovduti lil pajjiżi terzi wkoll għandhom ikunu deduċibbli mit-taxxa.

Test propost mill-Kummissjoni

L-Istati Membri għandhom idaħħlu fis-seħħ il-liġijiet, regolamenti u d-dispożizzjonijiet amministrattivi meħtieġa biex jikkonformaw ma' din id-Direttiva sal-31 ta' Diċembru 2009 l-aktar tard.

Huma għandhom jikkomunikaw minnufih lill-Kummissjoni t-test ta' dawk id-dispożizzjonijiet u tabella ta' korrelazzjoni bejn dawk id-dispożizzjonijiet u Direttiva.

L-Istati Membri għandhom idaħħlu fis-seħħ il-liġijiet, regolamenti u d-dispożizzjonijiet amministrattivi meħtieġa biex jikkonformaw ma' din id-Direttiva filwaqt li jiżguraw li l-konsumaturi jibbenefikaw mill-istrutturar mill-ġdid tal-ftehimiet attwali tal-VAT.

Huma għandhom jikkomunikaw minnufih lill-Kummissjoni t-test ta' dawk id-dispożizzjonijiet u tabella ta' korrelazzjoni bejn dawk id-dispożizzjonijiet u d-Direttiva.

Ġustifikazzjoni

Kull deċiżjoni ekonomika li tista' tittieħed trid tkun imsejsa fuq analiżi trasparenti u numerika dwar il-kwistjoni fundamentali.

Il-Kummissjoni għandha tfassal dak it-tip ta' stħarriġ li għandu jikkostitwixxi evidenza li klijenti medji se jkunu jistgħu japprofittaw ruħhom mill-modifika tar-reġim preżenti tal-VAT għas-servizzi finanzjarji.

Dan l-istħarriġ għandu jinkludi l-kobor preżenti tas-servizzi anċillari li għandhom it-tendenza li jkunu esternalizzati f'pajjiżi li jħallsu pagi aktar baxxi u għandu jkejjel iż-żjieda li jista' jkun hemm fis-servizzi anċillari u ta' appoġġ li jkunu esternalizzati b'riżultat tat-tneħħija tal-eżenzjoni tal-VAT fl-industrija tas-servizzi finanzjarji.

L-isfond

Din il-proposta hija l-ewwel tentattiv tal-Kummissjoni biex taġġorna u tikkonforma mar-realtajiet ekonomiċi test leġiżlattiv, li għal dawn l-aħħar tletin sena baqa' kważi kif inhu.

Mill-1977, il-biċċa l-kbira tas-servizzi finanzjarji, inklużi l-assikurazzjoni u l-immaniġġjar tal-fondi ta' investiment, kienu eżenti mill-VAT.

Għalkemm ir-raġunijiet preċiżi għall-eżenzjoni qatt ma ġew spjegati b'mod ċar

Primarjament dawn kienu jinkludu l-impossibilità li jkunu stabbiliti ammonti taxxabbli u ammonti ta' VAT li titnaqqas, mingħajr ma jinħolqu spejjeż amministrattivi mhux aċċettabbli u mingħajr ma tinħoloq kumplessità legali kif ukoll tal-kontabilità kemm għall-operaturi ekonomiċi kif ukoll għall-awtoritajiet fiskali tal-Istati Membri. , l-aktar waħda probabbli tidher li hi l-kumplessità teknika li jġib miegħu l-intaxxar tas-servizzi finanzjarji.

Bħala kontroparti ta' din l-eżenzjoni, il-VAT fuq ix-xiri, maħluqa sabiex tipprovdi s-servizzi eżentati ma tistax tkun irkuprata u għalhekk issir mhux rekuperabbli, inkorporata jew "VAT moħbija".

Fil-mument tal-adozzjoni tal-leġiżlazzjoni oriġinali (fl-1977) bosta mill-attitivitajiet ta' back office u ta' appoġġ tal-istituzzjonijiet finanzjarji kif ukoll tal-assikurazzjoni kienu jiġu mmaniġġjati lokalment.

L-istrutturi istituzzjonali kienu bbażati fuq livell nazzjonali, bl-iffukar prinċipali jkun fuq il-forniment tas-swieq domestiċi.

Dan ix-xenarju nbidel drammatikament minn dak iż-żmien 'l hawn.

Il-fatturi ewlenin ta' din l-evoluzzjoni huma t-tendenza lejn il-konsolidazzjoni transkonfinali fi ħdan il-Komunità u t-tkabbir tal-esternalizzazzjoni.

Dawn l-iżviluppi mhux biss huma l-konsegwenza tal-globalizzazzjoni tas-suq iżda fuq kollox tar-riżultat tal-implimentazzjoni b'suċċess tal-Pjan ta' Azzjoni tas-Servizzi Finanzjarji (FSAP) li wassal għat-tneħħija tax-xkiel għall-integrazzjoni waqt li ħeġġeġ bil-qawwa l-konsolidazzjoni.

L-evoluzzjoni tal-industriji sa mill-1977, flimkien mal-bidliet fl-ambjent legali u regolatorju, żied l-espożizzjoni għal taxxa li ma tistax tkun irkuprata.

Għas-settur finanzjarju, iż-żieda fl-ispejjeż fiskali tassorbi l-ewwel benefiċċji li jirriżultaw miż-żieda fl-effiċjenza tal-konsolidazzjoni u l-esternalizzazzjoni transkonfinali.

Dan iqajjem tħassib dwar il-konsistenza mal-għanijiet tal-FSAP meta l-"VAT moħbija" titħalla teżisti fis-suq intern.

Il-leġiżlazzjoni li l-Kummissjoni qiegħda tipproponi biex timmodernizza mhux biss għadda żmienha iżda kompliet issir dejjem anqas ċara.

Din toħloq inċertezza legali.

Il-Qorti Ewropea tal-Ġustizzja (ECJ) ġiet bosta drabi mitluba biex tieħu l-passi meħtieġa sabiex tiċċara l-interpretazzjoni u l-applikazzjoni ta' leġiżlazzjoni li ma għadhiex adattata għal kuntest ekonomiku li ma ġiex ikkontemplat waqt it-tfassil oriġinali.

Il-mistoqsija hija -- biex jintuża l-kliem tal-Kummissjoni -- jekk, minħabba traskuraġni leġiżlattiva, " il-Qorti Ewropea tal-Ġustizzja kinitx sfurzata taqta' sentenzi biex tiddetermina l-politika fiskali ".

Apparti dan, ir-rati ta' tnaqqis deċiżi mill-Istati Membri fi ħdan id-diskrezzjoni permessa mil-leġiżlazzjoni attwali mhumiex konformi mal-prinċipju tan-newtralità.

Biex juri d-differenza bejn l-Istati Membri, il-Bureau Internazzjonali għad-Dokumentazzjoni Fiskali wettaq stħarriġ dwar il-metodi ta' tnaqqis tal-VAT fuq ix-xiri applikat mill-Istati Membri, li juri li r-rati ta' rkupru varjaw minn 0% għal 74%, minkejja l-fatt li d-Direttiva tal-VAT tidher li tipprevedi ċertu livell ta' armonizzazzjoni.

Sabiex titħejja l-evalwazzjoni tal-impatt, l-Istati Membri ntalbu jipprovdu ċifri dwar il-valur tal-irċevuti tal-VAT reali, li jistgħu jkunu attribwiti għal VAT li ma tistax tkun irkuprata mħallsa minn kumpaniji finanzjarji u tal-assikurazzjoni kif ukoll fuq l-ammont tal-VAT mitluf minħabba l-eżenzjoni ta' dawn is-servizzi.

Milli jidher, anqas minn nofs l-Istati Membri wieġbu għal din it-talba.

L-għanijiet

Sabiex ikun indirizzat it-tħassib imsemmi hawn fuq, il-Kummissjoni tipproponi riforma tal-leġiżlazzjoni tal-VAT bil-ħsieb li jinkisbu l-għanijiet li ġejjin:

1. żieda fiċ-ċertezza legali għal dawk kollha kkonċernati, mis-settur tan-negozju għall-amministrazzjonijiet nazzjonali tat-taxxa u b'hekk jitnaqqas il-piż amministrattv fil-kisba tal-konformità fiskali, waqt li tinħoloq sigurtà baġitarja għall-Istati Membri;

2. tkun żgurata applikazzjoni tat-taxxa aktar konsistenti u jinħolqu l-istess kundizzjonijiet għal kulħadd fis-suq intern, billi jkunu eliminati d-distorsjonijiet tal-kompetittività li huma attribwiti għas-sistema tal-VAT attwali għas-servizzi finanzjarji;

3. l-operaturi jkunu jistgħu jimmaniġġjaw aħjar l-impatt tal-VAT mhux deduċibbli fuq l-attivitajiet tagħhom;

4. b'mod aktar ġenerali, ikun promoss il-prinċipju ta' taxxa newtrali li huwa wieħed mill-pedamenti tas-sistemi tal-VAT tal-UE.

Il-miżuri

It-tliet miżuri ewlenin proposti biex jinkisbu dawn l-għanijiet huma dawn li ġejjin:

Il-modernizzazzjoni tad-definizzjoni ta' servizzi finanzjarji u tal-assikurazzjoni li huma eżenti.

Il-possibilità għal persuni taxxabbli li jagħżlu tassazzjoni fir-rigward tas-servizzi finanzjarji u tal-assikurazzjoni tagħhom, kif definita mill-ġdid fil-proposta tal-Kummissjoni .

Għażla bħal din għat-taxxa diġà teżisti fid-Direttiva tal-VAT fir-rigward tas-servizzi finanzjarji biss

2 Id-direttiva attwali tal-VAT tipprovdi li l-Istati Membri jistgħu jippermettu li persuni taxxabbli jkollhom id-dritt tal-għażla għal tassazzjoni fir-rigward tas-servizzi finanzjarji; il-proposta tal-Kummissjoni tipprovdi li l-Istati Membri għandhom jippermettu li persuni taxxabbli jkollhom dan id-dritt. , iżda attwalment hija f'idejn l-Istati Membri u ma tantx hija użata wisq

3 Sa llum il-Belġju, l-Estonja, il-Ġermanja u l-Litwanja ppermettew dan id-dritt tal-għażla lil persuni taxxabbli. .

Id-disponibilità limitata tagħha llum, skont il-Kummissjoni, twassal għal distorsjoni potenzjali.

L-introduzzjoni tal-eżenzjoni mill-VAT ta' industrija speċifika dwar l-arranġamenti għall-qsim tal-ispejjeż .

Il-miżuri proposti jistgħu jkunu evalwati mil-lat ta' negozju, tal-ammministrazzjonijiet tat-taxxa u tal-konsumaturi.

Mil-lat tan-negozji : Kif jidher mill-analiżi tal-Kummissjoni, il-ġenerazzjoni tal-VAT mix-xiri li ma tistax tkun irkuprata saret fattur importanti fil-proċess tat-teħid tad-deċiżjonijiet dwar fejn u kif operatur iforni servizzi finanzjarji jew tal-assikurazzjoni, f'konformità mal-Istrateġija taliżbona.

Mil-lat tal-amministrazzjonijiet tat-taxxa : Il-leġiżlatur għandu jżomm f'moħħu li kwalunkwe bidla li żżid il-livell ta' tnaqqis, fin-nuqqas ta' miżuri ta' kumpens, tirriżulta fi tnaqqis fl-irċevuti tal-VAT għall-Istati Membri.

Mil-lat tal-konsumaturi : Mhuwiex ċar safejn il-benefiċċji f'termini ta' effiċjenza u tnaqqis tan-nefqa se jgħaddu fuq il-konsumatur.

Kif twissi tajjeb l-evalwazzjoni tal-impatt, dejjem hemm ir-riskju li l-irbit kummerċjali jifrex l-iffrankar tal-ispiża b'mod mhux indaqs fuq il-firxa tal-klijenti kollha, li jwassal biex il-konsumaturi tan-negozju jkunu għadhom qed iġorru parti mill-ispiża tal-VAT mhux deduċibbli.

Wara l-evalwazzjoni preliminari ta' din il-proposta, ir-rapporteur huwa tal-opinjoni li:

L-ambitu tal-proposta jista' jintlaqa' bħala pożittiv , speċjalment ladarba joħloq aktar ċertezza legali.

Id-definizzjonijiet il-ġodda proposti mill-Kummissjoni huma utli u ilhom mistennija sabiex iseħħ l-aġġornament mar-realtajiet ekonomiċi.

Il-konsistenza tad-definizzjonijiet mal-FSAP għandha tkun żgurata.

Madankollu, u minħabba l-bżonn għal interpretazzjoni aktar stretta tal-eżenzjonijiet tal-VAT, id-definizzjonijiet il-ġodda għandhom, fejn ikun il-każ, ikunu aktar stretti minn dawk previsti mir-regoli tas-suq intern.

Hemm il-bżonn li jkunu eżaminati bir-reqqa u bi prudenza l-effetti li l-għażla li nfirxet sew li jkunu ntaxxati s-servizzi finanzjarji u l-assikurazzjonijiet se jkollha fuq il-prezzijiet aħħarija għall-konsumaturi , b'mod partikolari meta wieħed iżomm f'moħħu l-esperjenza limitata fl-użu tal-għażla u n-nuqqas ta' ċifri ta' min joqgħod fuqhom biex ikun evalwat l-impatt b'mod preċiż.

Il-faċilitazzjoni tal-proċeduri għan-negozji ma għandhiex twassal għal żieda fil-prezzijiet għall-konsumaturi .

Dan it-tħassib huwa aktar importanti fir-rigward tal-inklużjoni tas-settur tal-assikurazzjoni fi ħdan l-ambitu tas-sistema speċjali tal-eżenzjoni tal-VAT, b'mod partikolari f'dawk il-pajjiżi fejn jeżistu taxxi fuq il-ħlas tal-assikurazzjoni.

· Hemm wisq dettalji essenzjali li tħallew għall-Istati Membri fir-rigward tal-ambitu tal-għażla (eż. jekk tapplikax għal ċerti servizzi bi ħlas biss, eċċ.).

Għalhekk, ir-riżultati ġenerali se jiddependu mid-dettalji preċiżi tal-miżuri tal-implimentazzjoni.

Kif indikat hawn fuq, għalkemm il-proposta tindika li l-Kunsill għandu jadotta l-miżuri ta' implimentazzjoni, madankollu jikkonferma li, fin-nuqqas tal-miżuri tal-Kunsill, l-Istati Membri għandhom jispeċifikaw dawn ir-regoli .

Il-proposta għandha tinkludi salvagwardji biex tkun evitata l-frammentazzjoni tas-suq bħala riżultat ta' nuqqas ta' qbil bejn l-Istati Membri dwar kif għandu jkun implimentat id-dritt tal-għażla għall-eżenzjoni.

Kif turi l-evalwazzjoni tal-impatt tal-Kummissjoni, effett sekondarju negattiv tal-konsolidazzjoni transkonfinali huwa dak li d-dħul mit-taxxa maħluq mill-VAT fuq ix-xiri, primarjament, se jiżdied fl-Istat Membru fejn is-servizz ikun maħluq mill-fornitur tas-servizz u mhux f'dak l-Istat Membru fejn il-konsumatur (tan-negozju jew privat) tas-servizz ikun stabbilit.

Hemm xi salvagwardji li jistgħu jevitaw ukoll distribuzzjoni mill-ġdid mhux bilanċjata tad-dħul tat-taxxa ġġenerata?

Meta jitqies in-nuqqas ta' tagħrif affidabbli dwar l-impatt tal-miżuri proposti, għandu jiddaħħal obbligu fit-test leġiżlattiv biex issir analiżi dwar kif ikunu ħadmu l-miżuri, flimkien mal-obbligu li l-Kunsill u l-Parlament ikunu mgħarrfa b'dan.

PROĊEDURA

It-taxxa fuq il-valur miżjud, fir-rigward tat-trattament tas-servizzi finanzjarji u tal-assikurazzjoni

Data meta ġie kkonsultat il-PE

Kumitat responsabbli

Data tat-tħabbir fis-seduta plenarja

Kumitat(i) mitlub(a) jagħti/u opinjoni

Data tat-tħabbir fis-seduta plenarja

Opinjoni mhux mogħtija

Data tad-deċiżjoni

Data tal-ħatra

Eżami fil-kumitat

Data tal-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skont l-Artikolu 178(2)) preżenti għall-votazzjoni finali


li jinkludi rakkomandazzjonijiet lill-Kummissjoni dwar l-allinjament ta' atti legali mad-Deċiżjoni l-ġdida dwar il-Komitoloġija

Kumitat għall-Affarijiet Legali

(Inizjattiva - Artikolu 39 tar-Regoli ta' Proċedura)

MOZZJONI GĦAL RIŻOLUZZJONI TAL-PARLAMENT EWROPEW Error!

ANNESS GĦALL-MOZZJONI GĦAL RIŻOLUZZJONI……….

RIŻULTAT TAL-VOTAZZJONI FINALI FIL-KUMITAT………

li tinkludi rakkomandazzjonijiet lill-Kummissjoni dwar l-allinjament ta' atti legali mad-Deċiżjoni l-ġdida dwar il-Komitoloġija

Il-Parlament Ewropew ,

– wara li kkunsidra d-Deċiżjoni tal-Kunsill 1999/468/KE tat-28 ta' Ġunju 1999 li tipprovdi l-proċeduri għall-eżerċizzju tas-setgħat ta' l-implimentazzjoni konferiti fuq il-Kummissjoni

ĠU L 184, 17.7.1999, p.

23. , kif emendata bid-Deċiżjoni tal-Kunsill 2006/512/KE

ĠU L 200, 22.7.2006, p.

11. (minn issa 'l quddiem imsejħa t-tnejn bħala d-Deċiżjoni dwar il-Komitoloġija"),

– wara li kkunsidra l-Istqarrija tal-Parlament Ewropew, tal-Kunsill u tal-Kummissjoni dwar id-Deċiżjoni tal-Kunsill tas-17 ta' Lulju 2006 li temenda d-Deċiżjoni 1999/468/KE li tipprovdi l-proċeduri għall-eżerċizzju tas-setgħat ta' l-implimentazzjoni konferiti fuq il-Kummissjoni (2006/512/KE)

ĠU C 255, 21.10.2006, p.

– wara li kkunsidra l-Ftehima bejn il-Parlament Ewropew u l-Kummissjoni dwar il-proċeduri għall-implimentazzjoni tad-Deċiżjoni tal-Kunsill 1999/468/KE li tipprovdi l-proċeduri għall-eżerċizzju tas-setgħat ta' l-implimentazzjoni konferiti fuq il-Kummissjoni, kif emendata bid-Deċiżjoni 2006/512/KE

ĠU C 143, 10.6.2008, p.

– wara li kkunsidra l-Artikolu 192, it-tieni subparagrafu, u l-Artikolu 202 tat-Trattat KE,

– wara li kkunsidra l-Artikoli 290 u 291 tat-Trattat dwar il-Funzjonament ta' l-Unjoni Ewropea,

– wara li kkunsidra l-Artikoli 39 u 45 tar-Regoli ta' Proċedura tiegħu,

– wara li kkunsidra d-Deċiżjoni tiegħu tat-8 ta' Mejju 2008 dwar il-konklużjoni ta' ftehima interistituzzjonali bejn il-Parlament Ewropew u l-Kummissjoni dwar il-proċeduri għall-implimentazzjoni tad-Deċiżjoni tal-Kunsill 1999/468/KE li tipprovdi l-proċeduri għall-eżerċizzju tas-setgħat ta' l-implimentazzjoni konferiti fuq il-Kummissjoni, kif emendata bid-Deċiżjoni 2006/512/KE

– wara li kkunsidra r-rapport tal-Kumitat għall-Affarijiet Legali ( A6‐0345/2008 ),

A. billi qed ikun hemm dejjem iżjed bżonn, għall-kwalità tal-leġiżlazzjoni, li jiġu ddelegati lill-Kummissjoni l-iżvilupp ta' l-aspetti mhux essenzjali u aktar tekniċi tal-leġiżlazzjoni u anke l-aġġustament immedjat tagħha biex jitqiesu l-progress teknoloġiku u l-bidla ekonomika; billi delegazzjoni ta' setgħat ta' dan it-tip trid tkun iffaċilitata billi lill-leġiżlatur jingħatawlu l-mezzi istituzzjonali biex jiskrutina l-eżerċitar ta' setgħat ta' dan it-tip,

B. billi s'issa l-leġiżlatur ta' l-Unjoni ma kellu l-ebda għażla ħlief li juża l-Artikolu 202 tat-Trattat KE sabiex iwettaq delegazzjoni ta' dan it-tip; billi r-rikors li sar għal dik id-dispożizzjoni ma kienx sodisfaċenti għax tirreferi għas-setgħat ta' implimentazzjoni tal-Kummissjoni u għall-proċeduri ta' skrutinju li għalihom huma suġġetti setgħat ta' dan it-tip, peress li dawn il-proċeduri ġew deċiżi mill-Kunsill permezz ta' votazzjoni b'unanimità wara sempliċi konsultazzjoni tal-Parlament; billi dawn il-proċeduri ta' skrutinju huma essenzjalment ibbażati fuq l-azzjoni ta' kumitati magħmula minn uffiċjali tal-gvernijiet ta' l-Istati Membri, u l-Parlament Ewropew kien eskluż mill-proċeduri kollha bħal dawn sakemm ġiet adottata d-Deċiżjoni tal-Kunsill tat-28 ta' Ġunju 1999, kif emendata bid-Deċiżjoni 2006/512/KE,

C. billi l-Artikolu 2(2) tad-Deċiżjoni dwar il-Komitoloġija jintroduċi miżuri fejn strument legali bażiku adottat permezz ta' kodeċiżjoni jipprevedi miżuri b'qasam ta' applikazzjoni ġenerali mfasslin biex jiġu emendati l-elementi ta' dak l-istrument li ma jkunux essenzjali, inter alia, billi jitħassru wħud minn dawk l-elementi jew billi l-istrument jiġi ssuplimentat biż-żieda ta' elementi ġodda li ma jkunux essenzjali; billi hija r-responsabilità tal-leġiżlatur ta' l-Unjoni biex jiddefinixxi, għal kull każ individwali, l-elementi essenzjali ta' kull att leġiżlattiv li jistgħu jiġu emendati biss permezz ta' proċedura leġiżlattiva,

D. billi, permezz tad-Deċiżjoni dwar il-Komitoloġija, il-miżuri magħrufa bħala "kważi leġiżlattivi" saru suġġetti għal proċedura regolatorja bi skrutinju skond liema l-Parlament Ewropew hu kompletament assoċjat mal-kontroll ta' miżuri ta' dan it-tip u jista' jopponi l-abbozzi ta' miżuri proposti mill-Kummissjoni li jmorru lil hinn mis-setgħat ta' implimentazzjoni previsti fl-istrument bażiku jew abbozz li ma jkunx kumpatibbli ma' l-għan jew mal-kontenut ta' l-istrument bażiku jew ma jirrispettax il-prinċipji ta' sussidjarjetà jew ta' proporzjonalità,

E. billi l-proċedura l-ġdida tiggarantixxi kontroll demokratiku ta' miżuri ta' implimentazzjoni meta jkunu kważi leġiżlattivi fin-natura tagħhom peress li tqiegħed liż-żewġ koleġiżlaturi, il-Parlament u l-Kunsill, f'livell ugwali, u b'hekk iġġib fi tmiemu wieħed mill-aktar aspetti serji tad-defisit demokratiku fl-Unjoni; billi d-Deċiżjoni dwar il-Komitoloġija tippermetti li l-aspetti l-aktar tekniċi tal-leġiżlazzjoni u l-aġġustament tagħha jiġu ddelegati lill-Kummissjoni, biex b'hekk jiġi żgurat li l-leġiżlatur jikkonċentra fuq l-aspetti essenzjali u fuq it-titjib tal-kwalità tal-liġi Komunitarja,

F. billi l-proċedura regolatorja bi skrutinju l-ġdida mhijiex fakultattiva imma obbligatorja meta l-miżuri ta' implimentazzjoni jkollhom il-karatteristiċi speċifikati fl-Artikolu 2(2) tad-Deċiżjoni dwar il-Komitoloġija,

G. billi l-allinjament attwali ta' l-acquis mad-Deċiżjoni dwar il-Komitoloġija għadu mhux lest peress li għad hemm strumenti legali li jipprevedu miżuri ta' implimentazzjoni li għalihom għandha tiġi applikata l-proċedura regolatorja bi skrutinju l-ġdida,

H. billi, apparti l-miżuri ta' implimentazzjoni li s'issa kienu suġġetti għall-proċedura regolatorja, anke wħud mill-miżuri suġġetti għall-proċeduri ta' mmaniġġjar jew konsultazzjoni jistgħu jaqgħu fil-qasam ta' applikazzjoni tar-rekwiżiti ta' l-Artikolu 2(2) tad-Deċiżjoni dwar il-Komitoloġija,

I. billi t-Trattat ta' Liżbona jintroduċi ġerarkija ta' normi u joħloq "l-att iddelegat", jiġifieri meta "att leġislattiv … jiddelega lill-Kummissjoni s-setgħa li tadotta atti mhux leġislattivi ta' applikazzjoni ġenerali sabiex jissumplimentaw jew jemendaw ċerti elementi mhux essenzjali ta' l-att leġislattiv"; billi t-Trattat ta' Liżbona jittratta wkoll l-atti ta' implimentazzjoni b'mod ġdid u jaħseb b'mod partikulari għall-kodeċiżjoni bejn il-Parlament u l-Kunsill bħala l-proċedura għall-adozzjoni tar-regolament li se jistipula l-mekkaniżmi għall-kontroll mill-Istati Membri fuq l-atti ta' implimentazzjoni,

J. billi l-implimentazzjoni tad-dispożizzjonijiet korrispondenti tat-Trattat ta' Liżbona se teħtieġ proċess intens u kumpless ta' negozjar interistituzzjonali, u billi l-proċess ta' allinjament attwali għandu għalhekk jitlesta malajr kemm jista' jkun u fi kwalunkwe każ qabel ma jidħol fis-seħħ it-Trattat ta' Liżbona,

K. billi, fil-każ li t-Trattat ta' Liżbona jidħol fis-seħħ, se jkun hemm bżonn li jinbeda allinjament ġdid - aktar kumpless - ta' l-acquis għal mad-dispożizzjonijiet ta' l-Artikolu 290 tat-Trattat dwar il-Funzjonament ta' l-Unjoni Ewropea dwar id-delegazzjoni ta' leġiżlazzjoni; billi, għalkemm id-definizzjoni ta' "att iddelegat" fit-Trattat ta' Liżbona hija simili għall-kunċett ta' miżura "kważi leġiżlattiva" fid-Deċiżjoni reċenti dwar il-Komitoloġija, iż-żewġ kunċetti mhumiex l-istess u s-sistemi proċedurali stipulati f'dawk iż-żewġ strumenti huma kompletament differenti; konsegwentement, l-eżerċizzju ta' allinjament attwali ma jistax jitqies li jikkostitwixxi preċedent preċiż għall-ġejjieni,

L. billi, għall-istess raġuni, ir-riżultati ta' l-allinjament attwalment għaddej f'dak li għandu x'jaqsam ma' kull istrument legali individwali ma jistgħux jiġu kkunsidrati bħala preċedent għall-ġejjieni,

M. billi jidher utli li l-istituzzjonijiet jaqblu bejniethom dwar test standard għall-atti ddelegati li regolarment ikun inkluż fl-abbozz ta' att leġiżlattiv mill-Kummissjoni, għalkemm il-leġiżlaturi jibqgħu liberi li jemendawh; billi hemm bżonn li l-pass li jmiss ikun l-adozzjoni f'kodeċiżjoni tar-regolament li jistipula l-mekkaniżmi għall-kontroll mill-Istati Membri ta' l-atti ta' implimentazzjoni bi qbil ma' l-Artikolu 291 tat-Trattat dwar il-Funzjonament ta' l-Unjoni Ewropea,

Jitlob lill-Kummissjoni biex, fuq il-bażi ta' l-Artikoli xierqa tat-Trattat KE ,tippreżenta lill-Parlament proposti leġiżlattivi biex jitlesta l-allinjament ta' komitoloġija; jitlob li dawn il-proposti jitfasslu fid-dawl tad-diskussjonijiet interistituzzjonali u li jiġu ttrattati b'mod partikulari, l-atti leġiżlattivi elenkati fl-Anness li ġej;

Jistieden lill-Kummissjoni biex tressaq il-proposti leġiżlattivi korrispondenti sabiex l-atti legali li fadal isiru konformi mad-Deċiżjoni dwar il-Komitoloġija, b'mod partikulari dawk elenkati fl-Anness li ġej;

Jitlob lill-Kummissjoni, f'każ li l-proċeduri attwali ta' allinjament ma jitlestewx qabel ma jidħol fis-seħħ it-Trattat ta' Liżbona, biex tressaq il-proposti leġiżlattivi relevanti li huma meħtieġa biex ikunu adattati dawk l-atti legali li għadhom ma ġewx allinjati f'dak iż-żmien mas-sistema l-ġdida stipulata fl-Artikolu 290 tat-Trattat dwar il-Funzjonament ta' l-Unjoni Ewropea;

Jitlob lill-Kummissjoni biex, f'kull każ, wara d-dħul fis-seħħ tat-Trattat ta' Liżbona, tippreżenta l-proposti leġiżlattivi meħtieġa biex l-acquis communautaire kollu jiġi allinjat ma' dik is-sistema l-ġdida;

Jitlob lill-Kummissjoni biex, kemm jista' jkun malajr, tippreżenta l-abbozz ta' proposta leġiżlattiva għar-regolament li jistabbilixxi minn qabel ir-regoli u l-prinċipji ġenerali dwar il-mekkaniżmu għal kontroll mill-Istati Membri ta' l-eżerċitar tas-setgħat ta' implimentazzjoni mill-Kummissjoni, skond l-Artikolu 291(3) tat-Trattat dwar il-Funzjonament ta' l-Unjoni Ewropea;

Jitlob li jingħataw aktar riżorsi fil-Parlament Ewropew għall-proċeduri kollha ta' komitoloġija, u mhux biss waqt il-perjodu tranżizzjonali attwali imma wkoll waqt il-preparazzjoni għall-każ li t-Trattat ta' Liżbona jidħol fis-seħħ, sabiex ikun żgurat li kull proċedura ta' komitoloġija bejn it-tliet istituzzjonijiet taħdem b'mod sodisfaċenti;

Jikkonferma li r-rakkomandazzjonijiet jirrispettaw il-prinċipju ta' sussidjarjetà u d-drittijiet fundamentali taċ-ċittadini;

Jagħti istruzzjonijiet lill-President tiegħu biex jgħaddi din ir-riżoluzzjoni u l-lista li takkumpanjaha lill-Kummissjoni, lill-Kunsill u lill-parlamenti u l-gvernijiet ta' l-Istati Membri.

ANNESS GĦALL-MOZZJONI GĦAL RIŻOLUZZJONI:

RAKKOMANDAZZJONIJIET DETTALJATI DWAR IL-KONTENUT TAL-PROPOSTA MITLUBA

Il-Parlament jitlob lill-Kummissjoni biex tippreżenta l-proposti leġiżlattivi korrispondenti biex l-atti legali li fadal jiġu allinjati mad-Deċiżjoni tal-Kunsill 1999/468/KE tat-28 ta' Ġunju 1999 kif emendata bid-Deċiżjoni 2006/512/EC, anke b'mod partikulari:

- Id-Direttiva 2000/15/KE tal-Parlament Ewropew u tal-Kunsill ta' l-10 ta' April 2000 li temenda d-Direttiva tal-Kunsill 64/432/KEE dwar il-problemi ta' saħħa li jaffettwaw kummerċ intra-Komunitarju f'annimali bovini u majjali

ĠU L 105, 3.5.2000, p.

- Id-Direttiva 2000/25/KE tal-Parlament Ewropew u tal-Kunsill tat-22 ta' Mejju 2000 dwar l-azzjoni li għandha tittieħed kontra l-emissjonijiet ta' inkwinanti ta' gass u partikolati minn magni għat-tmexxija ta' tratturi għall-agrikoltura jew għall-forestrija u li temenda d-Direttiva tal-Kunsill 74/150/KEE

ĠU L 173, 12.7.2000, p.

– Ir-Regolament (KE) Nru 1760/2000 tal-Parlament Ewropew u tal-Kunsill tas-17 ta' Lulju 2000 li jistabbilixxi sistema għall-identifikazzjoni u r-reġistrazzjoni tal-bhejjem tal-fart u dwar it-tikkettjar tal-laħam taċ-ċanga u tal-prodotti tal-laħam taċ-ċanga u li jħassar ir-Regolament tal-Kunsill (KE) Nru 820/97

ĠU L 204, 11.8.2000, p.

- Id-Direttiva 2001/43/KE tal-Parlament Ewropew u tal-Kunsill tas-27 ta' Ġunju 2001 li temenda d-Direttiva tal-Kunsill 92/23/KEE li tirrigwarda t-tyres ta' vetturi bil-mutur u l-karrijiet tagħhom kif ukoll għat-twaħħil tagħhom

ĠU L 211, 4.8.2001, p.

- Id-Direttiva 2001/46/KE tal-Parlament Ewropew u tal-Kunsill tat-23 Lulju 2001 li temenda d-Direttiva tal-Kunsill 95/53/KE li tistabbilixxi l-prinċipji li jirregolaw l-organizzazzjoni ta' l-ispezzjonijiet uffiċjali fl-oqsma tan-nutrizzjoni ta' l-annimali u d-Direttivi 70/524/KEE, 96/25/KE u 1999/29/KE dwar in-nutrizzjoni ta' l-annimali

ĠU L 234, 1.9.2001, p.

– Id-Deċiżjoni Nru 676/2002/KE tal-Parlament Ewropew u tal-Kunsill tas-7 ta' Marzu 2002 dwar qafas regolatorju għall-politika dwar l-ispettru tar-radju fil-Komunità Ewropea (Deċiżjoni dwar l-Ispettri tar-Radju)

ĠU L 108, 24.4.2002, p.

- Id-Direttiva 2002/33/KE tal-Parlament Ewropew u tal-Kunsill tal-21 ta' Ottubru 2002 li temenda d-Direttivi tal-Kunsill 90/425/KEE u 92/118/KEE rigward ħtiġiet ta' saħħa għal prodotti sekondarji ġejjin mill-annimali

ĠU L 315, 19.11.2002, p.

- Id-Direttiva 2004/3/KE tal-Parlament Ewropew u tal-Kunsill tal-11 ta' Frar 2004 li temenda d-Direttivi tal-Kunsill 70/156/KEE u 80/1268/KEE dwar il-kejl ta' l-emissjonijiet ta' diossidu tal-karbonju u konsum ta' karburanti minn vetturi N1

ĠU L 49, 19.2.2004, p.

- Id-Direttiva 2004/41/KE tal-Parlament Ewropew u tal-Kunsill tal-21 ta' April 2004 li tirrevoka ċerti direttivi rigward iġene ta' l-ikel u kondizzjonijiet ta' saħħa għall-produzzjoni u sabiex ikunu mqiegħda fis-suq ċerti prodotti li joriġinaw mill-annimali intżi li għall-konsum mill-bniedem u li temenda d-Direttiva tal-Kunsill 89/662/KEE u 92/118/KEE u d-Deċiżjoni tal-Kunsill Nru 95/408/KE

ĠU L 195, 2.6.2004, p.

- Id-Direttiva 2005/33/KE tal-Parlament Ewropew u tal-Kunsill tas-6 ta' Lulju 2005 li temenda d-Direttiva 1999/32/KE dwar il-kontenut ta' kubrit f'karburanti għal użu marittimu

ĠU L 191, 22.7.2005, p.

- Id-Direttiva 2005/64/KE tal-Parlament Ewropew u tal-Kunsill tas-26 ta' Ottubru 2005 dwar l-approvazzjoni tat-tip ta' vetturi bil-mutur fir-rigward tal-possibbiltajiet ta' l-użu mill-ġdid, tar-riċiklaġġ u ta' l-irkupru tagħhom, u li temenda d-Direttiva tal-Kunsill 70/156/KEE

ĠU L 310, 25.11.2005, p.

- Id-Direttiva 2006/40/KE tal-Parlament Ewropew u tal-Kunsill tas-17 ta' Mejju 2006 dwar emissjonijiet minn sistemi ta' kondizzjonament ta' l-arja f'vetturi bil-mutur li temenda d-Direttiva tal-Kunsill 70/156/KEE

ĠU L 161, 14.6.2006, p.

– Ir-Regolament tal-Kunsill (KE) Nru 1083/2006 tal-11 ta' Lulju 2006 li jistabbilixxi d-dispożizzjonijiet ġenerali dwar il-Fond Ewropew għall-Iżvilupp Reġjonali, il-Fond Soċjali Ewropew u l-Fond ta' Koeżjoni u li jħassar ir-Regolament (KE) Nru 1260/1999

ĠU L 210, 31.7.2006, p.

- Ir-Regolament (KE) Nru 1905/2006 tal-Parlament Ewropew u tal-Kunsill tat-18 ta' Diċembru 2006 li jistabbilixxi strument ta' finanzjament tal-koperazzjoni għall-iżvilupp

ĠU L 378, 27.12.2006, p.

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skond l-Artikolu 178(2)) preżenti għall-votazzjoni finali


Kumitat għall-Affarijiet Ekonomiċi u Monetarji

ABBOZZ TA' AĠENDA

Laqgħa

It-Tnejn 22 ta' Settembru 2008, 19.00 – 21.15

Adozzjoni tal-aġenda

Avviżi taċ-Chairperson

Skambju ta' opinjonijiet ma' Thomas Steffen (Chairperson tas-CEIOPS - Kumitat tas-Superviżuri Ewropej tal-Assigurazzjoni u tal-Pensjonijiet tax-Xogħol)

· Skambju ta' opinjonijiet wara l-preżentazzjoni tar-riżultati QIS 4

L-Assigurazzjoni u r-Rijassigurazzjoni - Solvenza II (riformulazzjoni)

Responsabbli:

Opinjonijiet:

· Eżami tal-emendi It-tieni skambju ta' opinjonijiet

· Skadenza għat-tressiq tal-emendi: 12 ta' Ġunju 2008, 18.00

EMU@10: L-ewwel 10 snin tal-Unjoni Ekonomika u Monetarja u sfidi futuri

Responsabbli:

Opinjonijiet:

· Eżami tal-emendi

· Skadenza għat-tressiq tal-emendi: 2 ta' Settembru 2008, 12.00

Il-koordinazzjoni ta' liġijiet, regolamenti u dispożizzjonijiet amministrattivi li jirrelataw ma' impriżi ta' investiment kollettiv f'titoli trasferibbli (UCITS)

Responsabbli:

Opinjonijiet:

· L-ewwel skambju ta' opinjonijiet

Kwistjonijiet varji

Data u post tal-laqgħa li jmiss (Brussell)

It-Tnejn 6 t'Ottubru, 15:00 - 18:30 It-Tlieta, 7 t'Ottubru, 10:45 u 11:00 - 12:45


PROPOSTA GĦAL RAKKOMANDAZZJONI LILL-KUNSILL

skont l-Artikolu 114(1) tar-Regoli ta' Proċedura

imressqa minn Annemie Neyts-Uyttebroeck, f'isem il-Grupp ALDE u Angelika Beer, f'isem il-Grupp Verts/ALE

Rakkomandazzjoni tal-Parlament Ewropew lill-Kunsill dwar in-nonproliferazzjoni u l-futur tat-Trattat dwar in-Nonproliferazzjoni tal-Armi Nukleari (NPT)

Il-Parlament Ewropew ,

wara li kkunsidra r-riżoluzzjonijiet 1540(2004) u 1673(2006) tal-Kunsill tas-Sigurtà tan-NU dwar in-nonproliferazzjoni ta' armi tal-qerda tal-massa (WMD),

wara li kkunsidra l-implimentazzjoni tal-Istrateġija ta' Sigurtà Ewropea u, b'mod partikulari, l-istrateġija tal-UE kontra l-proliferazzjoni tal-armi tal-qerda tal-massa, adottata mill-Kunsill Ewropew fit-12 ta' Diċembru 2003,

wara li kkunsidra r-riżoluzzjonijiet preċedenti tiegħu dwar l-NPT,

wara li kkunsidra l-Artikolu 114(1) tar-Regoli ta' Proċedura tiegħu,

jenfasizza l-konsensus fl-Unjoni Ewropea biex jingħata nifs ġdid u jissaħħaħ l-NPT minn issa sal-Konferenza ta' Reviżjoni tal-NPT li ġejja, li għandha ssir fl-2010,

billi, minħabba t-theddida li qed tikber ta' tgħawwir tar-reġim tan-nonproliferazzjoni, hu importanti ferm li jerġa' jkun stabbilit il-konsensus internazzjonali dwar il-ħtieġa urġenti għal diżarm nukleari,

Jindirizza dawn ir-rakkomandazzjonijiet lill-Kunsill:

(a) li jipparteċipa u jikkontribwixxi b'mod proattiv fix-xogħol ta' preparazzjoni għall-konferenza ta' reviżjoni tal-NPT li se ssir fl-2010;

(b) li jfassal strateġija dwar kif jista' jissaħħaħ l-NPT, waqt li jaħdem f'koperazzjoni mill-qrib mal-imsieħba tan-NATO li mhumiex fl-UE;

(c) li jagħti bidu għat-twaqqif ta' Konvenzjoni dwar l-Armi Nukleari li tkun tinkludi u ssaħħaħ strumenti ta' nonproliferazzjoni u ta' diżarm, inklużi l-NPT, il-Projbizzjoni Komprensiva fuq Testijiet Nukleari u l-Aġenzija Internazzjonali dwar l-Enerġija Atomika, kif ukoll proposti għal Trattat tal-Projbizzjoni (Cut-off) tal-Materjal Fissili u trattati kontinentali/reġjonali dwar zoni ħielsa mill-armi nukleari;

Jagħti istruzzjonijiet lill-President tiegħu sabiex jgħaddi din ir-rakkomandazzjoni lill-Kunsill u, bħala informazzjoni, lill-Kummissjoni, lill-Istati Membri, lin-Nazzjonijiet Uniti u lill-parlamenti tal-istati li jagħmlu parti mit-Trattat tan-Nonproliferazzjoni tal-Armi Nukleari (NPT).


dwar il-proposta għal Deċiżjoni tal-Kunsill dwar il-migrazzjoni mis-Sistema ta' Informazzjoni ta' Schengen (SIS 1+) għas-Sistema ta' Informazzjoni ta' Schengen tat-tieni ġenerazzjoni (SIS II)

Tifsira tas-simboli użati

* Proċedura ta' konsultazzjoni

maġġoranza tal-voti mitfugħa

**I Proċedura ta' koperazzjoni (l-ewwel qari)

maġġoranza tal-voti mitfugħa

**II Proċedura ta' koperazzjoni (it-tieni qari)

maġġoranza tal-voti mitfugħa, sabiex tiġi approvata l-pożizzjoni komuni

maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens

maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari)

maġġoranza tal-voti mitfugħa

***II Proċedura ta' kodeċiżjoni (it-tieni qari)

***III Proċedura ta' kodeċiżjoni (it-tielet qari)

maġġoranza tal-voti mitfugħa, sabiex jiġi approvat it-test konġunt

(It-tip ta' proċedura jiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija u korsiva.

Fil-każ ta' atti li jemendaw, il-partijiet li jittieħdu kif inhuma minn dispożizzjoni eżistenti li l-Parlament jixtieq jemenda, imma li l-Kummissjoni ma tkunx emendat, huma indikati b'tipa qawwija .

It-tħassir eventwali li jikkonċerna dawn il-partijiet jiġi indikat kif ġej: […].

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW…………….5

(Proċedura ta' konsultazzjoni)

Il-Parlament Ewropew ,

– wara li kkunsidra l-abbozz ta' deċiżjoni tal-Kunsill (12059/1/2008),

– wara li kkunsidra l-proposta tal-Kummissjoni ( COM(2008)0196 ),

– wara li kkunsidra l-Artikoli 30(1)(a)(b), 31(1)(a)(b) u 34(2)(c) tat-Trattat UE,

– wara li kkunsidra l-Artikolu 39(1) tat-Trattat UE, skont liema artikolu ġie kkonsultat mill-Kunsill ( C6–0188/2008 ),

– wara li kkunsidra l-Artikoli 93 u 51 tar-Regoli ta' Proċedura tiegħu,

– wara li kkunsidra r-rapport tal-Kumitat għal-Libertajiet Ċivili, il-Ġustizzja u l-Intern u l-opinjoni tal-Kumitat għall-Baġits ( A6–0351/2008 ),

Japprova l-proposta tal-Kummissjoni kif emendata;

Jitlob lill-Kummissjoni sabiex konsegwentement tbiddel il-proposta tagħha, skont l-Artikolu 250(2) tat-Trattat KE;

Jistieden lill-Kunsill biex jinfurmah jekk ikollu l-ħsieb li jitbiegħed mit-test approvat mill-Parlament;

Jitlob lill-Kunsill biex jerġa' jikkonsultah jekk ikollu l-ħsieb li jemenda l-proposta tal-Kummissjoni b'mod sustanzjali;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni.

Proposta għal deċiżjoni

Artikolu 11A a (ġdid)

Test propost mill-Kunsill

Sa tmiem kull perjodu ta' sitt xhur, u għall-ewwel darba sa tmiem l-ewwel perjodu ta' sitt xhur tal-2009, il-Kummissjoni għandha tressaq rapport tal-progress lill-Parlament Ewropew u lill-Kunsill rigward l-iżvilupp tal-SIS II u tal-migrazzjoni mis-Sistema ta' Informazzjoni ta' Schengen (SIS +1) għas-Sistema ta' Informazzjoni ta' Schengen tat-tieni ġenerazzjoni (SIS II).

Proposta għal deċiżjoni

Test propost mill-Kunsill

Din id-Deċiżjoni għandha tidħol fis-seħħ fil-jum wara l-pubblikazzjoni tagħha fil-Ġurnal Uffiċjali tal-Unjoni Ewropea.

Din tiskadi fid-data li għandha tiġi stabbilita mill-Kunsill, li jaġixxi skont l-Artikolu 71(2) tad-Deċiżjoni Nru 533/2007/JHA.

Għandu jiskadi fid-data li trid tiġi stabbilita mill-Kunsill, filwaqt li jaġixxi skont l-Artikolu 71(2) tar-Regolament (KE) Nru 1987/2007, u f'kull eventwalità mhux aktar tard mit-30 ta' Ġunju 2010 .

PROĊEDURA

Il-migrazzjoni mis-Sistema ta' Informazzjoni ta' Schengen (SIS 1+) għas-Sistema ta' Informazzjoni ta' Schengen tat-tieni ġenerazzjoni (SIS II)

Data meta ġie kkonsultat il-PE

Kumitat responsabbli

Data tat-tħabbir fis-seduta plenarja

Kumitat(i) mitlub(a) jagħti/u opinjoni

Data tat-tħabbir fis-seduta plenarja

Opinjoni mhux mogħtija

Data tad-deċiżjoni

Data tal-ħatra

Eżami fil-kumitat

Data tal-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skont l-Artikolu 178(2)) preżenti għall-votazzjoni finali


skond ir-Regola 108 tar-Regoli ta' Proċedura

f'isem il-Grupp PPE-DE ,

f'isem il-Grupp ALDE ,

f'isem il-Grupp UEN

lill-Kunsill

Suġġett: Nikkontrollaw il-prezzijiet tal-enerġija

Fil-ftit xhur li għaddew, il-prezz taż-żejt mhux raffinat inbidel kemm-il darba, u dan wassal għal żidiet drammatiċi.

Biż-żieda fid-domanda dinjija, b'dipendenza akbar tal-UE u bin-nuqqas ta' diversifikazzjoni tal-forniment, l-ekonomija tal-UE b'mod partikulari hija esposta għall-impatt tal-bidliet tal-prezzijiet.

Jeħtieġ li l-Kunsill jikkjarifika x'qed isir min-naħa tal-UE biex jittaffa fil-futur qarib u fil-futur imbiegħed l-impatt fuq is-soċjetà ta' prezzijiet ogħla taż-żejt, kemm fir-rigward tad-dħul tal-familji kif ukoll fir-rigward tad-dħul tan-negozji.

Aspetti ta' riforma strutturali: X'miżuri huma previsti sabiex titkisser ir-rabta bejn il-prezzijiet tal-fjuwils fossili u l-prezzijiet ogħla tal-enerġija, li qed iġġiegħel lill-kumpaniji jgħollu l-prezzijiet tagħhom fl-UE?

Aspetti ta' pprezzar: Is-swieq taż-żejt kif jistgħu jsiru aktar trasparenti b'informazzjoni affidabbli?

Il-Kunsill sodisfatt bil-livell ta' kompetizzjoni bejn il-kumpaniji ewlenin taż-żejt?

Il-Kunsill stabbilixxa rabta ċara bejn ir-rata tal-kambju tad-dollaru Amerikan u l-evoluzzjoni tal-prezz taż-żejt?

Id-deprezzament riċenti tad-dollaru Amerikan qed jikkontribwixxi għall-pressjoni fuq il-prezzijiet taż-żejt jew qed ikollu l-konsegwenza diretta li jittaffa fl-UE l-impatt taż-żieda tal-prezzijiet taż-żejt?

Kompetittività: Il-Kunsill kif qed jaħseb biex itejjeb l-irwol tal-EIB fil-finanzjament ta' proġetti rigward l-effiċjenza tal-enerġija, b'enfasi speċjali fuq l-SMEs?

Tassazzjoni: Il-Kunsill kif jevalwa l-impatt tas-sistema attwali ta' tassazzjoni taż-żejt fuq l-għanijiet li jitnaqqsu l-prezzijiet taż-żejt u fuq l-isforzi għal bidla lejn ekonomija b'emissjonijiet baxxi ta' karbonju?

L-Aqwa Prattiki: Il-Kunsill qed jaħseb biex jitlob analiżi bbażata fuq l-aqwa prattiki tal-politiki tal-Istati Membri, dwar miżuri kontra ż-żieda tal-prezzijiet taż-żejt?

Trasparenza tas-swieq taż-żejt: Il-Kunsill għamel analiżi bir-reqqa ta' kif il-kumpaniji taż-żejt żiedu u naqqsu l-prezzijiet tal-fjuwil għall-konsumaturi skont il-kriżi riċenti tal-prezzijiet taż-żejt?

Il-Kunsill meta biħsiebu jippreżenta proposti konkreti dwar il-mekkaniżmu ta' "rappurtaġġ kull ġimgħa" dwar l-istokks taż-żejt kummerċjali?


Stazzjon webTV għall-Parlament Ewropew - EuroparlTV jingħata bidu llum mill-President Pöttering

Istituzzjonijiet

Il-President tal-Parlament Ewropew Hans-Gert Pöttering dalgħodu ta bidu għal EuroparlTV, l-istazzjon webTV tal-Parlament Ewropew.

Mil-lum 'il quddiem, kull persuna b'aċċess għall-Internet ser tkun tista' tara numru ta' programmi varjati li jirriflettu l-ħajja ta' kuljum fil-Parlament.

L-għan tal-EuroparlTV huwa li jqarreb l- Istituzzjoni lejn iċ-ċittadini b'mod modern u kreattiv.

EuroparlTV huwa disponibbli f'dan l-indirizz: www.europarltv.europa.eu

Strument tal-Internet eċċellenti

Matul id-diskors tiegħu, il-President tal-Parlament Ewropew Hans-Gert Pöttering stqarr: " Aħna u resqin lejn l-elezzjonijiet Ewropej ta' Ġunju 2009, il-EuroparlTV għandu jservi ta' strument tal-Internet eċċellenti għaċ-ċittadini, speċjalment għaż-żgħażagħ, biex iżommu ruħhom infurmati dwar l-attivitajiet u d-deċiżjonijiet tal-Parlament Ewropew li huwa elett direttament minnhom - deċiżjonijiet li jkollhom impatt fuq il-ħajja ta' kuljum ta' kważi 500 miljun ċittadin tal-Unjoni Ewropea. "

X'se jixxandar fuq l-istazzjon?

EuroparlTV mhuwiex biss stazzjon wieħed; huwa maqsum f'erba' u kull taqsima hija mmirata lejn udjenza differenti:

Il-Parlament Tiegħek - taqsima mmirata lejn dawn kollha interessati fil-politika tal-Unjoni Ewropea;

Il-Vuċi Tiegħek - maħsuba għall-publiku inġenerali;

Ewropa Żagħżugħa - maħsuba b'mod partikolari għat-tfal tal-età tal-iskola;

Il-Parlament LIVE - taqsima li tipprovdi xandir dirett tal-avvenimenti li jseħħu fil-Parlament.

Min jista' jarah u b'liema lingwa?

Kull min ikollu aċċess għall-Internet ser ikun jista' jara dan l-istazzjon permezz ta' Windows Media jew Flash 9 .

Il-programmi ser jiġu tradotti f'iktar minn 20 lingwa, ħaġa li tagħmel din il-websajt waħda unika fid-dinja.

Uħud mill-programmi ser ikollhom interpretazzjoni, oħrajn ser ikollhom sottotitoli.

Din is-sistema għadha qiegħda tiġi ttestjata u għandha tkompli tiġi żviluppata fil-ġimgħat li ġejjin.

Il-Viċi-President tal-Parlament Ewropew responsabbli għall-Informazzjoni u l-Komunikazzjoni Alejo Vidal-Quadras (EPP-ED, ES) enfasizza l-fatt li l-Parlament, " ħa l-impenn li jiżgura li xogħolu jkun trasparenti u jiftiehem kemm jista' jkun għaċ-ċittadini Ewropej.

Huma għandhom id-dritt li jkunu jafu u jifhmu x'ikun qiegħed jiġri fil-Parlament li għażlu.

Għalhekk din il-ġurnata hija l-bidu ta' avventura ġdida u jien inħossni kburi li jiena parti minnha. "

Il-Kap tal-Kumitat għall-Edukazzjoni u l-Kultura, Katerina Batzeli (PES, EL) qablet miegħu u qalet li, " il-EuroparlTV huwa bbażat fuq teknoloġija moderna li tgħin biex issaħħaħ il-parteċipazzjoni demokratika ta' kull ċittadin, b'mod partikolari ċ-ċittadini żgħażagħ, fl-affarijiet Ewropej u nazzjonali ."

Barra minn hekk, skont il-politikanta Griega, " il-EuroparlTV huwa eżempju eċċellenti ta' kif it-teknoloġiji l-ġodda u l-midja l-ġdida qegħdin jgħinu biex iżommu liċ-ċittadin infurmat dwar l-isfidi serji li kollha kemm aħna qed ikollna nħabbtu wiċċna magħhom ."

Garanzija tal-pluraliżmu tal-opinjonijiet

Il-Karta Editorjali tal-EuroparlTV tgħid li, "l-istazzjon għandu jiżgura li l-pluraliżmu tal-opinjonijiet fil-Parlament Ewropew jiġi rifless, bir-rispett li jixraq lejn is-saħħa relattiva tal-gruppi politiċi, bi qbil ma' politika editorjali newtrali u mhux partiġġjana."

Għaliex intgħażel l-Internet?

Stazzjon tat-televiżjoni bbażat fuq l-internet għandu numru ta' vantaġġi.

L-istazzjon il-ġdid iħares lejn fejn sejra t-teknoloġija permezz tal-konverġenza bejn il-kompjuter u t-televiżjoni.

Il-mod mgħaġġel li bih infirex l-Internet broadband fid-djar jagħmel it-televiżjoni fuq l-Internet iktar aċċessibbli.

Barra minn hekk, l-istazzjon jipprovdi għażla kbira ta' materjal li persuna tista' tara meta u fejn trid hi, huwa ħafna aħjar biex ixandar lingwi differenti u huwa l-uniku mezz effettiv biex jilħaq persuni f'pajjiżi barra mill-Unjoni Ewropea.